
RAPORT COMUN
asupra proiectului de Lege privind aprobarea Ordonanţei de urgenţă a Guvernului nr. 12/2014 pentru modificarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru administrație publică și amenajarea teritoriului și Comisia juridică, de disciplină şi imunităţi  au fost sesizate spre dezbatere, în fond, în procedură de urgenţă, cu  proiectul de Lege privind aprobarea Ordonanţei de urgenţă a Guvernului nr. 12/2014 pentru modificarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali,  trimis cu adresa nr. PLx. 207 din 22 aprilie 2014,  cu nr. 4c-6/149 din 22 aprilie 2014, respectiv cu nr. 4c-11/480 din  23 aprilie 2014.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din data de 15 aprilie 2014.

Consiliul Legislativ a avizat favorabil iniţiativa legislativă, conform avizului nr. 289 din 21 martie 2014.
Comisia pentru drepturile omului, culte şi problemele minorităţilor naţionale a avizat favorabil iniţiativa legislativă.
Proiectul de lege supus dezbaterii are ca obiect de reglementare modificarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, în scopul punerii de acord a dispoziţiilor referitoare la alegerile parţiale cu cele reţinute de Curtea Constituţională în Decizia nr. 503/2010, prin care s-a admis excepţia de neconstituţionalitate a dispoziţiilor art. 48 alin. (17) din Legea nr. 35/2008, cu modificările şi completările ulterioare. Ordonanţa de urgenţă reglementează criteriul desemnării câştigătorului alegerilor parţiale şi calea de urmat în cazul unui balotaj, elimină interpretările referitoare la candidaturile independente pentru partide politice, alianţe politice sau electorale, acoperă situaţiile extraordinare generate de vidul legislativ creat prin încetarea efectelor juridice ale art. 48 alin. (17) din Legea nr. 35/2008, ca urmare a declarării neconstituţionalităţii acestora prin Decizia Curţii Constituţionale nr. 503/2010, în contextul unor alegeri parţiale.
În conformitate cu prevederile art.61 și 63 din Regulamentul Camerei Deputaţilor, republicat, cu modificările şi completările ulterioare, comisiile au examinat proiectul de lege în ședințe separate.

La dezbaterile care au avut loc a participat în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, domnul Doru Dumitrescu - subsecretar de stat în cadrul Ministerului Administrației și Internelor.

Membrii Comisiei pentru administrație publică și amenajarea teritoriului au examinat proiectul de lege mai sus menţionat, expunerea de motive şi avizul Consiliului Legislativ în şedinţa din 23 septembrie 2014
Din numărul total de 24 membri ai Comisiei au participat la şedinţă 20 deputaţi.

Membrii Comisiei juridice, de disciplină şi imunităţi au examinat proiectul de lege mai sus menţionat, expunerea de motive şi avizul Consiliului Legislativ în şedinţa din 4 iunie 2014

Din numărul total de 27 membri ai Comisiei au participat la şedinţă 23 deputaţi.

În urma dezbaterii, membrii Comisiilor au hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr. 12/2014 pentru modificarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, în forma prezentată de Senat.
În raport de obiectul şi conţinutul său, proiectul de lege face parte din categoria legilor organice.
               PREŞEDINTE,                                             PREŞEDINTE,

      Marin ALMĂJANU                                     Bogdan Liviu CIUCĂ

                SECRETAR,                            

     SECRETAR,
               Radu BABUȘ              


Theodor-Cătălin NICOLESCU

Consilier parlamentar, Nicoleta Toma


Consilier parlamentar, Paul Şerban

